CELEX: 32016R0145
Language: sk
Date: 2016-02-04 00:00:00
Title: Vykonávacie nariadenie Komisie (EÚ) 2016/145 zo 4. februára 2016, ktorým sa prijíma formát dokumentu slúžiaceho ako dôkaz pre povolenie vydané príslušnými orgánmi členského štátu, na základe ktorého môžu zariadenia vykonávať určité činnosti týkajúce sa inváznych nepôvodných druhov vzbudzujúcich obavy Únie podľa nariadenia Európskeho parlamentu a Rady (EÚ) č. 1143/2014

5.2.2016   
            
            
               SK
            
            
               Úradný vestník Európskej únie
            
            
               L 30/1
            
         VYKONÁVACIE NARIADENIE KOMISIE (EÚ) 2016/145
   zo 4. februára 2016,
   ktorým sa prijíma formát dokumentu slúžiaceho ako dôkaz pre povolenie vydané príslušnými orgánmi členského štátu, na základe ktorého môžu zariadenia vykonávať určité činnosti týkajúce sa inváznych nepôvodných druhov vzbudzujúcich obavy Únie podľa nariadenia Európskeho parlamentu a Rady (EÚ) č. 1143/2014
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1143/2014 z 22. októbra 2014 o prevencii a manažmente introdukcie a šírenia inváznych nepôvodných druhov (1), a najmä na jeho článok 8 ods. 6,
   keďže:
   
               (1)
            
            
               V nariadení (EÚ) č. 1143/2014 sa stanovuje, že Komisia má prijať formát dokumentov slúžiaci ako dôkaz pre povolenie vydané príslušnými orgánmi členského štátu, na základe ktorého možno vykonávať výskum alebo ochranu ex-situ inváznych nepôvodných druhov vzbudzujúcich obavy Únie, ako sa uvádza v článku 8. Povolenia sa môžu vydávať aj na účely produkcie týchto druhov na vedecké účely a ich následné použitie na liečebné účely.
            
         
               (2)
            
            
               Ako sa uvádza v článku 9 ods. 1, v mimoriadnych prípadoch zo závažných dôvodov verejného záujmu môžu členské štáty okrem toho vydávať povolenia týkajúce sa vykonávania iných činností, ako sú činnosti uvedené v článku 8 ods. 1, a to s podmienkou udelenia autorizácie Komisiou. Podľa článku 9 ods. 6 sa takéto povolenia musia vydávať v súlade s článkom 8 ods. 4 až 8. Preto sa na účely článku 8, ako aj článku 9 musí používať rovnaký formát dokumentu, ktorý slúži ako dôkaz pre predmetné povolenia.
            
         
               (3)
            
            
               Opatrenia stanovené v tomto nariadení sú v súlade so stanoviskom Výboru pre invázne nepôvodné druhy,
            
         PRIJALA TOTO NARIADENIE:
   Článok 1
   Formát dokumentu, ktorý slúži ako dôkaz pre povolenie vydané príslušnými orgánmi členského štátu podľa článku 8 ods. 2 a článku 9 ods. 6 nariadenia (EÚ) č. 1143/2014, sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. februára 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 317, 4.11.2014, s. 35.
   
      PRÍLOHA
      
         
      
         
      
         Návod na vyplnenie dokumentu
      
      Dokument musí vyplniť príslušný orgán s právomocou vydávať povolenia uvedené v článku 8 ods. 2 a článku 9 ods. 6 nariadenia (EÚ) č. 1143/2014. Musí byť podpísaný, opečiatkovaný a označený dátumom.
      Dokument vyplňte veľkými písmenami. Kladnú odpoveď na ktorúkoľvek z možností vyjadrite zaškrtnutím alebo označením políčka ☐. Jasne prečiarknite alebo preškrtnite možnosti či celé očíslované rámčeky, ktoré nie sú relevantné.
      
                  Rámček 1.
               
               
                  Uveďte meno, adresu, krajinu, telefónne číslo a e-mailovú adresu zariadenia, ktorému bolo povolenie udelené, a/alebo kontaktnú osobu v tomto zariadení.
               
            
                  Rámček 2.
               
               
                  Uveďte identifikačné číslo povolenia. Toto číslo sa má v prípade členského štátu, ktorý vydáva povolenie, začínať dvojpísmenovým kódom ISO (kód ISO 3166 alfa-2), a to s výnimkou Grécka a Spojeného kráľovstva, v prípade ktorých sa majú použiť skratky EL a UK. Dané identifikačné číslo má mať jedinečný charakter na účely systému povolení uvedeného v článku 8 ods. 1 nariadenia (EÚ) č. 1143/2014.
               
            
                  Rámček 3.
               
               
                  Uveďte meno, adresu, krajinu, telefónne číslo a e-mailovú adresu odosielateľa, prípadne vývozcu.
               
            
                  Rámček 4.
               
               
                  Uveďte dátum vydania povolenia.
               
            
                  Rámček 5.
               
               
                  Uveďte obdobie platnosti povolenia (dátum začiatku platnosti, dátum ukončenia platnosti) podľa potreby.
               
            
                  Rámček 6.
               
               
                  Uveďte meno, adresu, krajinu, telefónne číslo a e-mailovú adresu príjemcu prípadne dovozcu.
               
            
                  Rámček 7.
               
               
                  Uveďte názov príslušného orgánu vydávajúceho dané povolenie.
               
            
                  Rámček 8.
               
               
                  Opis zásielky alebo populácie exemplárov vyplnením informácií v rámčekoch 8a až 8f:
               
            
                  Rámček 8a.
               
               
                  Toto sa vzťahuje na vedecký názov inváznych nepôvodných druhov vzbudzujúcich obavy Únie, na ktoré bolo povolenie vydané.
               
            
                  Rámček 8b.
               
               
                  Toto sa vzťahuje na bežný názov inváznych nepôvodných druhov, na ktoré bolo povolenie vydané.
               
            
                  Rámček 8c.
               
               
                  Toto sa vzťahuje na číselné znaky kombinovanej nomenklatúry (KN) stanovenej v nariadení Rady (EHS) č. 2658/87 (1).
               
            
                  Rámček 8d.
               
               
                  Presný opis zásielky alebo populácie, ako aj v nej obsiahnutých exemplárov.
               
            
                  Rámček 8e.
               
               
                  Celková čistá hmotnosť zásielky (alebo populácie) v kg. Môže sa vynechať, ak sa informácie poskytli v rámčeku 8f.
               
            
                  Rámček 8f.
               
               
                  Počet exemplárov v zásielke. Môže sa použiť v prípade, ak sa množstvo najlepší vyjadrí v samostatných jednotkách. Môže sa vynechať, ak sa informácie poskytli v rámčeku 8e.
               
            
                  Rámček 9.
               
               
                  Uveďte, v prípade ktorého obmedzenia stanoveného v článku 7 nariadenia (EÚ) č. 1143/2014 sa udelila výnimka.
               
            
                  Rámček 10.
               
               
                  Uveďte účel, na ktorý bolo povolenie vydané.
               
            
                  Rámček 11.
               
               
                  Uveďte príslušné oddiely povolenia opisujúce podmienky, za akých sa povoľujú činnosti podľa článku 8 ods. 2 nariadenia (EÚ) č. 1143/2014.
               
            
                  Rámček 12.
               
               
                  Uveďte príslušné oddiely povolenia opisujúce ustanovenia uvedené v autorizácii udelenej Komisiou. Vyplní sa len v prípade, ak sa povolenie vydáva na základe autorizácie zo strany Komisie podľa článku 9 nariadenia (EÚ) č. 1143/2014.
               
            
                  Rámček 13.
               
               
                  Uveďte meno povoľujúceho úradníka, ktorý vypĺňa tento dokument za príslušný orgán.
               
            
                  Rámček 14.
               
               
                  Podpis povoľujúceho úradníka, ktorý vypĺňa tento dokument za príslušný orgán.
               
            
                  Rámček 15.
               
               
                  Úradná pečiatka príslušného orgánu a dátum vyplnenia tohto dokumentu.
               
            
         (1)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).